**Limbažu novada DOME**

Reģ. Nr. 90009114631; Rīgas iela 16, Limbaži, Limbažu novads LV-4001;

E-pasts pasts@limbazunovads.lv; tālrunis 64023003

**SOCIĀLO UN VESELĪBAS JAUTĀJUMU**

**KOMITEJAS SĒDES PROTOKOLS**

Nr.5

2024. gada 11. jūnijā

Sēde sasaukta plkst. 13:00

Sēdi atklāj plkst. 13:00

Sēde notiek videokonferences režīmā tiešsaistē Webex platformā.

Komitejas sēde ir atklāta.

**Sēdi vada:** Rūdolfs Pelēkais.

**Sēdi protokolē:** Dace Tauriņa.

**Sēdē piedalās deputāti:** Lija Jokste, Arvīds Ozols, Rūdolfs Pelēkais, Jānis Remess, Ziedonis Rubezis, Regīna Tamane.

**Sēdē piedalās:** Aiga Briede, Andris Zunde, Antra Kamala, Beāte Kožina, Dita Lejniece, Guna Broma, Gunita Gulbe, Ieva Mahte, Ilga Tiesnese, Inga Zālīte, Inita Hartmane, Iveta Beļauniece, Iveta Umule, Izita Kļaviņa, Jana Beķere, Jana Lāce, Juris Graudiņš, Kristīne Mežapuķe, Kristīne Zaķe, Kārlis Irmejs, Liene Berga, Liene Ungure, Linda Helēna Griškoite, Māris Beļaunieks, Raimonds Straume, Raivis Galītis, Rita Lavendele, Sandra Smiltniece, Santa Čingule, Andris Garklāvs, Gunita Bisniece, Ilze Rubene, Liene Bukne, Ģirts Ieleja.

**Darba kārtība:**

1. Par darba kārtību.
2. Par Limbažu novada Sociālā dienesta “Grupu māja (dzīvokļi)” un “Atelpas brīdis” nodrošināto pakalpojumu izcenojumu apstiprināšanu.
3. Par plānoto finansējumu Sociālā dienesta 2024. gada budžetā par profesionālās kompetences pilnveidi.
4. Par finansiāla atbalsta piešķiršanu personai ar 1.grupas invaliditāti.
5. Informācija par Deklarētās dzīvesvietas anulēšanas un dzīvokļu jautājumu risināšanas komisijas maija sēdēs pieņemtajiem lēmumiem.
6. Sociālās jomas aktualitātes – informācija par Latvijas Pašvaldību savienības un labklājības ministra ikgadējām sarunām.

**1.**

**Par darba kārtību**

Ziņo Rūdolfs Pelēkais

Iepazinusies ar Sociālo un veselības jautājumu komitejas priekšsēdētāja R. Pelēkā priekšlikumu apstiprināt sēdes darba kārtību, **atklāti balsojot: PAR** – 6 deputāti (Lija Jokste, Arvīds Ozols, Rūdolfs Pelēkais, Jānis Remess, Ziedonis Rubezis, Regīna Tamane), **PRET –** nav, **ATTURAS –** nav, komiteja **NOLEMJ:**

apstiprināt šādu sēdes darba kārtību:

1. Par darba kārtību.
2. Par Limbažu novada Sociālā dienesta “Grupu māja (dzīvokļi)” un “Atelpas brīdis” nodrošināto pakalpojumu izcenojumu apstiprināšanu.
3. Par plānoto finansējumu Sociālā dienesta 2024. gada budžetā par profesionālās kompetences pilnveidi.
4. Par finansiāla atbalsta piešķiršanu personai ar 1.grupas invaliditāti.
5. Informācija par Deklarētās dzīvesvietas anulēšanas un dzīvokļu jautājumu risināšanas komisijas maija sēdēs pieņemtajiem lēmumiem.
6. Sociālās jomas aktualitātes – informācija par Latvijas Pašvaldību savienības un labklājības ministra ikgadējām sarunām.

**2.**

**Par Limbažu novada Sociālā dienesta “Grupu māja (dzīvokļi)” un “Atelpas brīdis” nodrošināto pakalpojumu izcenojumu apstiprināšanu**

Ziņo Jana Beķere, debatēs piedalās Rūdolfs Pelēkais, Aiga Briede, Ieva Mahte, Māris Beļaunieks, Ilze Rubene

Iepazinusies ar informāciju par maksas pakalpojumu izcenojuma apstiprināšanu, pamatojoties uz Limbažu novada pašvaldības 2021. gada 28. oktobra noteikumiem “Limbažu novada pašvaldības, tās iestāžu un struktūrvienību sniegto maksas pakalpojumu izcenojumu aprēķināšanas metodika un izcenojumu apstiprināšanas kārtība” un Pašvaldību likuma 10. panta otrās daļas 2. punkta d) apakšpunktu, **atklāti balsojot: PAR** – 6 deputāti (Lija Jokste, Arvīds Ozols, Rūdolfs Pelēkais, Jānis Remess, Ziedonis Rubezis, Regīna Tamane), **PRET –** nav, **ATTURAS –** nav, komiteja **NOLEMJ:**

1. Apstiprināt Limbažu novada pašvaldības DI projekta “Grupu dzīvokļi” maksas pakalpojumu izcenojumus (pielikums), sākot ar 2024. gada 1. jūniju.
2. Atbildīgo par izcenojuma piemērošanu un līguma slēgšanu noteikt DI projekta “Grupu dzīvokļi” vadītāju Sandru Našenieci.
3. Kontroli par lēmuma izpildi uzdot Limbažu novada pašvaldības izpilddirektoram.
4. Precizēt pielikumu un lēmuma projektu virzīt izskatīšanai Finanšu komitejas sēdē.

**3.**

**Par plānoto finansējumu Sociālā dienesta 2024. gada budžetā par profesionālās kompetences pilnveidi (supervīzijas)**

Ziņo Jana Beķere, debatēs piedalās Ilze Rubene, Regīna Tamane

Pamatojoties uz Ministru kabineta 2017.gada 13.jūnija noteikumiem Nr.338 ”Prasības sociālo pakalpojumu sniedzējiem” 9.punktā noteikto *sociālo pakalpojumu sniedzējs nodrošina darbiniekiem regulāru profesionālās kompetences pilnveidi* un9.2.apakšpunktā noteikto *sociālā darba speciālistam, institūcijas vadītājam un struktūrvienības vadītājam, kurš ir tieši iesaistīts sociālā pakalpojuma sniegšanā un organizēšanā, – ne mazāk par 10 supervīzijas sesijām gadā, pārējiem darbiniekiem – atbilstoši nepieciešamībai.* Limbažu novada Sociālais dienests (turpmāk arī – Sociālais dienests)pamatojoties uz tirgus izpētes rezultātiem izvēloties saimnieciski izdevīgāko piedāvājumu ar pakalpojumu sniedzējiem noslēdzis līgumus:

|  |  |  |  |
| --- | --- | --- | --- |
| Līgums Nr 1.17/1 | 30.01.2024. | Par psihologa pārraudzības pakalpojumu | EUR 600,00 |
| Līgums Nr 1.17/2 | 30.01.2024. | Par psihologa pārraudzības pakalpojumu | EUR 480,00 |
| Līgums Nr 1.17/3 | 30.01.2024. | Par supervīzijas pakalpojuma nodrošināšanu | EUR 6480,00 |
| Līgums Nr 1.17/4 | 05.04.2024. | Par supervīzijas pakalpojuma nodrošināšanu | EUR 6307,00 |

par kopējo summu **EUR 13864,00**.

Saskaņā ar Ministru kabineta 2023.gada 12.decembra noteikumiem Nr.751 “Eiropas Savienības kohēzijas politikas programmas 2021.–2027. gadam 4.3.5. specifiskā atbalsta mērķa "Uzlabot vienlīdzīgu un savlaicīgu piekļuvi kvalitatīviem, ilgtspējīgiem un izmaksu ziņā pieejamiem pakalpojumiem; pilnveidot sociālās aizsardzības sistēmas, tostarp veicināt sociālās aizsardzības pieejamību; uzlabot ilgtermiņa aprūpes pakalpojumu pieejamību, efektivitāti un izturētspēju" **4.3.5.4. pasākuma "Profesionāla un mūsdienīga sociālā darba attīstība"** īstenošanas noteikumi” 14.2.apakšpunktā noteikto, ka *kompensācija pašvaldībai par šo noteikumu*[*12.1.3.*](https://m.likumi.lv/doc.php?id=348291#p12.1.3)*apakšpunktā minētās supervīzijas nodrošināšanu saskaņā ar atbildīgās iestādes vienas vienības izmaksu standarta likmes aprēķina un piemērošanas metodiku supervīzijai, ko kompensē 70 procentu apmērā no minētajā metodikā noteiktās vienas vienības izmaksu standarta likmes, nepārsniedzot normatīvajā aktā par prasībām sociālā pakalpojuma sniedzējiem noteikto minimālo supervīzijas apjomu sociālā darba speciālistiem* 2024.gadā plānots pieprasīt kompensāciju par Līgumā Nr. 1.17/3 un Līgumā Nr. 1.17/4 paredzēto supervīzijas pakalpojumu, atbilstoši vienas vienības izmaksu standarta likmes aprēķina un piemērošanas metodikai supervīzijai (Labklājības ministrijas 30.10.2023. Rīkojums par vienas vienības izmaksu metodikas “Vienības izmaksu standarta likmes aprēķina un piemērošanas metodika supervīzijas pakalpojuma izmaksām” apstiprināšanu Nr. 21/ESSF) **EUR 8950,90 apmērā.**

Limbažu pašvaldība sākotnēji veic supervīziju izdevumu apmaksu 100% apmērā un pēc tam var pretendēt uz Labklājības ministrijas kompensāciju no atbilstoši veiktajiem izdevumiem par nodrošināto supervīziju sociālā darba speciālistiem ne vairāk par 10 supervīzijas sesijām gadā. Kompensācijas apmērs 70% apmērā no vienas vienības izmaksu metodikā noteiktās likmes.

Lai kontrolētu konkrētās budžeta pozīcijas izdevumus un ieņēmumus, nepieciešams veikt budžeta grozījumus bāzes budžetā no koda EKK2239, izdalot atsevišķi finansējumu EUR 8000,00 apmērā profesionālās kompetences pilnveides (supervīzijas) mērķim un izveidot jaunu dimensiju budžetā.

Ņemot vērā minēto, kā arī pamatojoties uz Pašvaldību likuma 4. panta pirmās daļas 9.punktu un ceturto daļu, 10. panta pirmās daļas ievaddaļu un likuma “Par pašvaldību budžetiem” 30. pantu, **atklāti balsojot: PAR** – 6 deputāti (Lija Jokste, Arvīds Ozols, Rūdolfs Pelēkais, Jānis Remess, Ziedonis Rubezis, Regīna Tamane), **PRET –** nav, **ATTURAS –** nav, komiteja **NOLEMJ:**

1. Veikt budžeta grozījumus Sociālā dienesta bāzes budžetā no koda EKK2239, izdalot atsevišķi plānoto finansējumu **EUR 8000,00** apmērā profesionālās kompetences pilnveides (supervīzijas) mērķim un izveidot jaunu dimensiju budžetā.
2. Lēmumā minētās izmaiņas iekļaut uz kārtējo domes sēdi lēmuma projektā “Grozījumi Limbažu novada pašvaldības domes 2024. gada 21. februāra saistošajos noteikumos Nr.2 „Par Limbažu novada pašvaldības 2024. gada budžetu”.
3. Atbildīgos par finansējuma pārvirzīšanu noteikt Finanšu un ekonomikas nodaļas ekonomistus.
4. Atbildīgo par lēmuma izpildi noteikt Sociālā dienesta vadītāju Ilzi Rubeni.
5. Kontroli par lēmuma izpildi uzdot Limbažu novada pašvaldības izpilddirektoram Artim Ārgalim.
6. Lēmuma projektu virzīt izskatīšanai Limbažu novada domes sēdē.

**4.**

**Par finansiāla atbalsta piešķiršanu personai ar 1.grupas invaliditāti**

Ziņo Ilze Rubene, debatēs piedalās Regīna Tamane

Limbažu novada pašvaldība iesaistījusies projektā, lai 7 personām ar invaliditāti, kurām ir kustību traucējumi nodrošinās atbalstu mājokļu pielāgošanai, uzlabojot viņu nodarbinātības iespējas un pieejamību pakalpojumiem, tādējādi sekmējot cilvēktiesības un dzīves kvalitāti. To nosaka “Eiropas Savienības Atveseļošanas un noturības mehānisma plāna 3.1. reformu un investīciju virziena "Reģionālā politika" 3.1.2.1.i. investīcijas "Publisko pakalpojumu un nodarbinātības pieejamības veicināšanas pasākumi cilvēkiem ar funkcionāliem traucējumiem" otrās kārtas "Atbalsta pasākumi cilvēkiem ar invaliditāti mājokļu vides pieejamības nodrošināšanai" īstenošanas noteikumi”.

Dalība šajā projektā nav iespējama visām personām ar invaliditāti, līdz ar to ir būtiski pārskatīt un aktualizēt Limbažu novada domes 2015. gadā 26. martā (protokols Nr.8, 20.§) izdoto nolikumu “Par finansiāla atbalsta saņemšanas kārtību sociālā atbalsta pasākumiem Limbažu novadā”, kurš nosaka kārtību kādā Limbažu novada pašvaldība piešķir finansiālu atbalstu sociālā atbalsta projektiem Limbažu novada iedzīvotājiem ar 1. grupas invaliditāti, lai secīgi 2025. gada budžetā paredzētu mērķtiecīgi virzītu atbalstu dzīves kvalitātes uzlabošanai.

Limbažu novada domē vērsusies persona ar 1. grupas invaliditāti (vārds uzvārds), lūdzot atbalstu 3D pacēlāja izveidei sanitārajās telpās, Ņemot vērā, ka Limbažu novadā pirms Administratīvi teritoriālās reformas ir bijis Nolikums “Par finansiāla atbalsta saņemšanas kārtību sociālā atbalsta pasākumiem Limbažu novadā”, kā arī to, ka šobrīd Limbažu novada pašvaldības izdotie saistošie noteikumos nav noteikts atbalsts personām ar 1. grupas invaliditāti un nav piemērojams atbalsts noteikumos "Atbalsta pasākumi cilvēkiem ar invaliditāti mājokļu vides pieejamības nodrošināšanai", Limbažu novada Sociālā dienesta iniciatīva ir piešķirt daļēju atbalstu euro 1000, personas situācijas risināšanai.

Pamatojoties uz Pašvaldību likuma 4.panta pirmās daļas 9.punktu, 10.panta pirmās daļas ievadu, **atklāti balsojot: PAR** – 6 deputāti (Lija Jokste, Arvīds Ozols, Rūdolfs Pelēkais, Jānis Remess, Ziedonis Rubezis, Regīna Tamane), **PRET –** nav, **ATTURAS –** nav, komiteja **NOLEMJ:**

1. Piešķirt personai ar 1.grupas invaliditāti atbalstu 1000 EUR (viens tūkstotis eiro, 00 centi) apmērā 3D pacēlāja izveidei sanitārajās telpās.
2. Līdzekļus piešķirt no Limbažu novada Sociālā dienesta bāzes budžeta 104 struktūrā, 10.400, EKK2239, kur ir izveidojusies rezerve pret plānoto pakalpojuma apjomu pakalpojumā aprūpes mājās pakalpojums nepilngadīgām personām ar invaliditāti un ir iespēja atbalstīt iniciatīvu un izmaksāt personas norādītajā kontā.
3. Atbildīgo par lēmuma izpildi noteikt Limbažu novada Sociālā dienesta vadītāju.
4. Kontroli par lēmuma izpildi uzdot Limbažu novada pašvaldības izpilddirektoram.
5. Lēmuma projektu virzīt izskatīšanai Limbažu novada domes sēdē.

**5.**

**Informācija par Deklarētās dzīvesvietas anulēšanas un dzīvokļu jautājumu risināšanas komisijas marta sēdēs pieņemtajiem lēmumiem**

Informē Inga Zālīte

Saskaņā ar Limbažu novada pašvaldības 25.11.2021. saistošo noteikumu Nr.31 „Par Limbažu novada pašvaldības palīdzību dzīvojamo telpu jautājumu risināšanā” 8. punktu, Deklarētās dzīvesvietas anulēšanas un dzīvokļu jautājumu risināšanas komisijas priekšsēdētāja I. Zālīte informē par Deklarētās dzīvesvietas anulēšanas un dzīvokļu jautājumu risināšanas komisijas 16. un 27. maija sēdēs pieņemtajiem lēmumiem par pašvaldības dzīvokļu izīrēšanu un īres līgumu termiņa pagarināšanu.

**6.**

**Sociālās jomas aktualitātes – informācija par Latvijas Pašvaldību savienības un labklājības ministra ikgadējām sarunām**

Informē Ilze Rubene

Limbažu novada Sociālā dienesta vadītāja I. Rubene informē par notikušām Labklājības ministrijas un Latvijas Pašvaldību savienības sarunām 2024. gada 6. jūnijā un sniedz prezentācijas:

1. “Pašvaldībā obligāti nodrošināmie sociālie pakalpojumi – minimālais sociālo pakalpojumu grozs”;
2. “Labklājības ministrijas piedāvājums Satversmes tiesas sprieduma par minimālo ienākumu sliekšņiem, t.sk. GMI slieksni, izpildei”;
3. “Pašvaldību sociālo dienestu un bāriņtiesu darbinieku atalgojums”.

Iepazinušies ar informāciju, deputāti pieņem informāciju zināšanai.

Sēdi slēdz plkst. 13:52

Sēdes vadītājs R. Pelēkais

Sēdes protokoliste D. Tauriņa